**Cafemøde med Angerdlartunguak og Knud fra Niviarsiaq projektet**.

Jeg har lige været på en fantastisk Grønlandsrejse med hele min familie, det er 3. gang at jeg og min mand besøger Grønland – 1 gang på Østkysten og 2 gange på Vestkysten. Ligesom sidste tur endte denne tur i Ilulissat, og jeg havde derfor i forvejen mailet med 2 fra vores Niviarsiaq projekt og spurgt, om de havde lyst til at mødes med mig. OG det ville de meget gerne.

Vi mødtes på Cafe Iluliaq i Ilulissat torsdag den 20.7.23 kl 11: Angerdlartunguak, hendes yngste datter, Knud og jeg.

Det var et rigtig hjerteligt møde, og de svarede beredvillig på alt, jeg spurgte om.

Angerlartunguak: 43 år, enlig mor, har 4 børn ( født i 97 -99 – 02 -13) har boet 3 ½ år i Danmark og flyttede derefter til Diskoøen. Hun har rigtig meget familie i Horsens. På trods af hendes ophold i Danmark og hendes familie i Danmark, leder hun rigtig meget efter de danske ord.

 Hendes socialhjælper bad hende på et tidspunkt, om at forbedre hendes karakterer og hun kom på Asiaat gymnasium, og hun fik forbedret karaktererne rigtig meget i de 3 år, derefter prøvede hun at læse erhvervsøkonomi – tog 1. år 2 gange men det gik ikke. Hun kom derefter i en børnehave, det syntes hun rigtig godt om, og hun ville gerne fortsætte som assistent, men da hun havde så gode karakterer, blev hun opfordret til at læse til Socialpædagog. Hendes fritid bruger hun sammen med de 2 hjemmeboende børn

Knud er 44 år og singel. Er født i Asiaat og opvokset i Nuuk med sin mor, stedfar og 4 søskende. Hans mor er leder i en børnehavei Nuuk. Han startede med at læse til lærer, men det var ikke godt. Han blev derefter støttelærer i folkeskolen og senere i SFO. Knud bruger sin fritid på computerspil.

De bor begge på kollegiet og hjælper hinanden. De spiser også rigtig tit sammen. Knud bor på værelse hvor de er 10 personer om 2 køkkener. Han betaler 850 kr/mdr for værelset, 899 kr./mdr for internet og 499kr./mdr for tlf. Han får 4368kr./mdr i SU

Angerdlartunguak bor på familie værelse med hendes 2 yngste og betaler 1700 kr./ mdr for værelset, 899 kr./ mdr for internet og 499 kr/ mdr for tlf. Hun får 5318 kr./mdr i SU

De er begge lige færdige med 4. semster – der er 7 i alt og bliver altså færdige til december 2024. Det 5. semester starter op den 15.8., hvor de udover praktik på børnehjemmet i 28 timer/ ugen skal lave 3 afleveringer – læse 1500 sider og til flere konferencetimer.

De fortæller begge, at udlærteSocialpædagoer har dårlige arbejdsvilkår og får for lidt i løn, men det vil de lave om på!

Jeg fortalte om hvem vi Soroptimister er, hvad vi står for og hvad de kan bruge os til, og gav dem brochurer, jeg havde medbragt. De var meget interesseret. De havde hørt om SI på skolens Internet og søgt der igennem. De ville rigtig gerne fortælle deres medstuderende om Soroptimisterne, og hvad vi kan hjælpe dem med.

Det var en fantastisk oplevelse at får sat ansigter på, og få den dejlige snak med dem, og der var knus til farvel.

Vedheftede egne billeder: Socialpadagoisk Seminarium med Ilulissat broen i forgrunden - Knud og Angerdlartunguak - Knud, Angerdlartunguak, hendes datter og jeg – Udsigt over Ilulissat fra vores lejede hus. Efter aftale må vi bruge billederne, alt det vi vil.

30.7.23 Hanne Meyer